Hugo dux Burgundie dilecto suo Eduensi vigerio salutem et dilectionem. Vobis mandamus quatinus centum solidos Divion, quos dedimus in perpetuum Deo et ecclesie sancti Nazarii Eduensis pro anniversario Odonis patris mei faciendo, de redditibus nostris Eduensibus eidem ecclesie annuatim reddatis. Datum apud Belnam anno Domini Mº CCº XXXº nono, mense Iulio.